CELEX: 62019CB0415
Language: fi
Date: 2020-05-06 00:00:00
Title: Yhdistetyt asiat C-415/19–C-417/19: Unionin tuomioistuimen määräys (kuudes jaosto) 6.5.2020 (ennakkoratkaisupyyntö, jonka on esittänyt Corte suprema di cassazione – Italia) – Blumar SpA (C-415/19), Roberto Abate SpA (C-416/19) ja Commerciale Gicap SpA (C-417/19) v. Agenzia delle Entrate (Ennakkoratkaisupyyntö – Unionin tuomioistuimen työjärjestyksen 99 artikla – Valtiontuki – Euroopan komission päätös todeta valtiontukijärjestelmä sisämarkkinoille soveltuvaksi – Kansallinen lainsäädäntö, jossa suljetaan pois mahdollisuus saada hyväksytyn ohjelman mukaista tukea, mikäli edellytystä, josta ei määrätä komission päätöksessä, ei ole täytetty)

31.8.2020   
            
            
               FI
            
            
               Euroopan unionin virallinen lehti
            
            
               C 287/19
            
         
      Unionin tuomioistuimen määräys (kuudes jaosto) 6.5.2020 (ennakkoratkaisupyyntö, jonka on esittänyt Corte suprema di cassazione – Italia) – Blumar SpA (C-415/19), Roberto Abate SpA (C-416/19) ja Commerciale Gicap SpA (C-417/19) v. Agenzia delle Entrate
      (Yhdistetyt asiat C-415/19–C-417/19) (1)
      
      (Ennakkoratkaisupyyntö - Unionin tuomioistuimen työjärjestyksen 99 artikla - Valtiontuki - Euroopan komission päätös todeta valtiontukijärjestelmä sisämarkkinoille soveltuvaksi - Kansallinen lainsäädäntö, jossa suljetaan pois mahdollisuus saada hyväksytyn ohjelman mukaista tukea, mikäli edellytystä, josta ei määrätä komission päätöksessä, ei ole täytetty)
      (2020/C 287/27)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Corte suprema di cassazione
      
         Asianosaiset
      
      
         Valittajat: Blumar SpA (C-415/19), Roberto Abate SpA (C-416/19) ja Commerciale Gicap SpA (C-417/19)
      
         Vastaaja: Agenzia delle Entrate
      
         Määräysosa
      
      SEUT 108 artiklan 3 kohtaa, 25.1.2008 tehtyä komission päätöstä K(2008) 380 lopullinen (Valtiontuki N 39/2007 – Italia – Verohyvitys epäsuotuisilla alueilla tehtäviä uusia investointeja varten) ja suhteellisuusperiaatetta on tulkittava siten, että ne eivät ole esteenä jäsenvaltion lainsäädännölle, jonka mukaan kyseisen jäsenvaltion käyttöön ottaman ja kyseisellä päätöksellä hyväksytyn tukijärjestelmän perusteella myönnettävän valtiontuen myöntämisen edellytyksenä on hakijan vakuutus, jonka mukaan se ei ole saanut Euroopan komission sääntöjenvastaisiksi ja sisämarkkinoille soveltumattomiksi katsomia tukia, joita se ei ole palauttanut tai tallettanut sulkutilille, vaikka sille ei ole osoitettu takaisinperintävaatimusta, ja huolimatta siitä, ettei kyseisessä päätöksessä määrätä tällaisesta edellytyksestä.
      
         (1)  EUVL C 328, 30.09.2019